
Moj brat oblači četverogodišnjoj kćerki hidžab, i kaže: “Ko se u mladosti navikne na nešto, na tome će i ostarjeti.” On to također pokušava narediti i mojoj djeci, a ja se u vezi s tim ne slažem sa njim i govorim mu da će oblačiti hidžab kada budu punoljetne. Kakvo je vaše mišljenje po pitanju ovog pretjerivanja, kojim je ograničio djetinjstvo djevojčice od četiri godine? Allah vas dobrim nagradio!


* 
* 
* 
* 
* 
* 
* 

 
Brat oblači djevojčici od 4 godine hidžab, kakav je vaš stav?

Nema nikakve sumnje u ono što je kazao tvoj brat, tj . da uglavnom onaj ko se navikne na nešto u mladosti, na tome i ostari. Zbog toga je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, naredio navikavanje na ***[namaz](https://pitajucene.com/search/Namaz/questions/ "Pretraži pitanja o namazu")*** od sedme godine, mada tada djeca nisu šerijatski obveznici, već da bi se privikli na njega. Međutim, malena djevojčica i njena stidna mjesta (avreti) ne potpadaj u pod ***[propis](https://pitajucene.com/search/Propis/questions/ "Pretraži pitanja o propisima")***, te joj nije obaveza pokrivanje lica, vrata, ruku, nogu i ne treba dijete na to prisiljavati. Ali kada djevojčica dostigne granicu u kojoj bi se mogle vezivati duše muškaraca i njihove strasti za nju, onda se ona treba pokrivati kako bi se spriječila i odstranila smutnja (fitna) i zlo. To se razlikuje od žene do žene, tako neke od njih brzo sazrijevaju, dok je kod drugih obrnuto, a Allah na pravi put upućuje.78 (Šejh Salih b. Usejmin)


78 Fetava menaril-islam (3/810-811 )


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


 


